ప్రియా బాపట్

ప్రియా బాపట్ (జననం 1986 సెప్టెంబర్ 18) ప్రధానంగా మరాఠీ చిత్రాలలో నటించే భారతీయురాలు. 2013లో స్క్రీన్ అవార్డ్స్‌లో ఉత్తమ నటి అవార్డును గెలుచుకున్న ఆమె కక్స్‌పర్ష్ (2012), ఆమ్హీ దోఘీ (2018) చిత్రాలలో ఆమె తన పాత్రలకు బాగా ప్రసిద్ది చెందింది, అలాగే హ్యాపీ జర్నీ (2014) చిత్రానికిగాను ఆమె ఉత్తమ నటిగా మహారాష్ట్ర రాష్ట్ర అవార్డును గెలుచుకుంది. అంతేకాకుండా ఆ యేడాది మరాఠీ ఫిల్మ్‌ఫేర్ అవార్డ్స్‌లో ఉత్తమ నటి విభాగంలో నామినేట్ చేయబడింది.

హాట్‌స్టార్ లో 2019 నుండి అందుబాటులో ఉన్న సిటీ ఆఫ్ డ్రీమ్స్ అనే హిందీ వెబ్ సీరీస్ లో ఆమె పూర్ణిమా రావ్ గైక్వాడ్ పాత్రలో నటించింది. అలాగే ఎంఎక్స్ ప్లేయర్ లో ఆనీ కే హవా, జియోసినిమా రఫుచక్కర్ లో కూడా ఆమె నటించింది.

 బాల్యం, విద్యాభ్యాసం 
ఆమె మహారాష్ట్రలోని ముంబైలో 1986 సెప్టెంబర్ 18న జన్మించింది. ఆమె రుయా కళాశాల నుండి మాస్ కమ్యూనికేషన్‌లో బ్యాచిలర్ డిగ్రీని పూర్తి చేసింది.

 కెరీర్ 
ఆమె 2000లో డా.బాబాసాహెబ్ అంబేద్కర్ సినిమాతో అరంగేట్రం చేసింది. మున్నాభాయ్ ఎంబిబీఎస్, లగే రహో మున్నాభాయ్‌లలో ఆమె పాత్రలు చిరకాలం గుర్తుండిపోయేలా ఉన్నాయి. కక్స్పర్ష్, టైంపాస్ 2లలో ఆమె పాత్ర విమర్శకుల నుండి మంచి సమీక్షలను పొందింది. ఆమె శుభం కరోటి, విక్కీ కి టాక్సీ, అభల్మయ మొదలైన అనేక ధారావాహికలలో కూడా నటించింది. ఆమె 2009లో వచ్చిన మీ శివాజీరాజే భోసలే బోల్టోయ్ చిత్రంలో శశికళ భోసలే పాత్రను పోషించింది. అంధాలి కోషింబీర్, హ్యాపీ జర్నీ, వజందర్, టైమ్ ప్లీజ్ వంటి సినిమాల్లో చాలా ఆకట్టుకునే పాత్రలు చేసింది. ఆమె మాయానగరి-సిటీ ఆఫ్ డ్రీమ్స్‌ ధారావాహికలో పూర్ణిమా రావ్ గైక్వాడ్‌గా ప్రధాన పాత్ర పోషించింది.

నటి తన అక్క శ్వేతా బాపట్, కాస్ట్యూమ్ డిజైనర్, వారి దుస్తుల వెంచర్ "సావెంచి" ద్వారా భారతీయ నేత కమ్యూనిటీకి సహాయం చేయడానికి కూడా సహకరించింది.

 వ్యక్తిగతం 
ఆమె 2011లో తోటి నటుడు ఉమేష్ కామత్‌ను వివాహం చేసుకుంది.

 మూలాలు